Биыл қай салада жемқорлық көбейген
DATE: 16:45, 17 Сәуір 2024 | GMT +5
TITLE: Биыл қай салада жемқорлық көбейген
URL: https://kaz.inform.kz/news/tmd-men-ortalik-aziya-eldernn-kaysisinda-zhemkorlik-kop-ea7b77/
META: DATE: 16:45, 17 Сәуір 2024 | GMT +5
TOTAL WORDS: 184
AUTHOR(S):
TEXT: Сыбайлас жемқорлыққа қатысы бар сотқа тартылған лауазымды тұлғалардың ішінде ең көп саны әкімдіктер мен олардың құрылымдық бөлімшелерінің қызметкерлері болды: 67 адам – бір жыл бұрынғы көрсеткіштен 71, 8%-ға артқан. Жемқорлар қатарында Ішкі істер органдарының қызметкерлері де жиі кездеседі. Биыл 28 адам, ал өткен жылдың қаңтар-наурыз айларында 61 адам болған. Тағы 8 жемқор Көлік министрлігі мен Денсаулық сақтау министрлігінде жұмыс істеген. Сонымен қатар, бірінші тоқсанда сыбайлас жемқорлық фактісі бойынша прокуратураның 1 қызметкері, 1 судья және 1 әкім ұсталып, сотқа тартылды. Сыбайлас жемқорлық құқық бұзушылық жасағандардың үштен бір бөлігі дерлік пара алу кезінде ұсталды: өткен жылдың қаңтар-наурызында 147 адаммен салыстырғанда 82 адам. Олардың саны 44, 2%-ға азайды. 78 адам пара берді, бұл өткен жылмен салыстырғанда 13, 3%-ға аз. 5 адам парақорлыққа делдал болған. Сыбайлас жемқорлық алаяқтығы да «танымал» заң бұзушылық болып қалып отыр. Өткен жылдағыдай биыл да 41 адам жауапқа тартылған. Ағымдағы жылдың бірінші тоқсанында сыбайлас жемқорлық құқық бұзушылықтар жасаған тұлғалардың саны азайғанына қарамастан, Сотқа дейінгі тергеу бірыңғай тізілімінде тіркелген сыбайлас жемқорлық құқық бұзушылықтар саны айтарлықтай 15, 1%-ға өсіп, 656 жағдайға жетті. Бұл ретте пара алу, беру және делдалдық бойынша тіркелген істердің саны 23, 9%-ға азайды
